Formidling

Frederiksholms Kanal 12

1220 København K

Tlf 33 13 44 11

MOB 41 20 60 19

E-MAIL nynne.bojsen.faartoft@natmus.dk



|  |  |  |  |  |
| --- | --- | --- | --- | --- |
|  | | | | |
|  | 28. april 2014 |  |  |  | |

**Frihedsmuseet inviterer til fejring af 4. maj**

Traditionen tro fejrer Frihedsmuseet Danmarks befrielse 4. maj, selvom museets bygninger er blevet fjernet efter branden sidste år.

Alle er velkomne, når Frihedsmuseet - som altid - fejrer Danmarks befrielse 4. maj 1945.   
  
I dag er det præcis et år siden, at Frihedsmuseet brændte, men branden har ikke ændret på museets traditionsrige befrielsesarrangement - hverken sidste år eller i år.

Derfor inviterer Frihedsmuseet alle til at komme og fejre 69-året for Danmarks befrielse søndag 4. maj i Churchillparken. Fejringen finder sted ved siden af det nu fjernede museum, som ikke stod til at redde efter den påsatte brand 28. april 2013.   
  
Arrangementet starter med, at Nationalmuseets direktør Per Kristian Madsen byder velkommen, hvorefter kulturminister Marianne Jelved holder tale. Derudover bliver frihedsbudskabet afspillet, og aftenen slutter med fællessang.

*Både gæster og presse er velkomne til at deltage i fejringen 4. maj.*

**4. maj på Frihedsmuseet: Program**

Kl. 19.30 - Velkomst ved Nationalmuseets direktør Per Kristian Madsen  
Kl. 19.35 - Tale ved Kulturministeren Marianne Jelved  
Kl. 19.45 - Mulighed for at købe lidt kaffe/the  
Kl. 20.00 - Frihedsbudskabet afspilles

Kl. 20.10 - Fællessang ved Nationalmuseet kor under ledelse af Ole Breidahl

Kl. 20.30 - Frihedsbudskabet afspilles   
Kl. 20.40 - Arrangementet slutter

**For yderligere oplysninger kontakt:**

Nynne Bojsen Faartoft, pressemedarbejder, Nationalmuseet.   
Tlf.: 4120 6019. E-mail: nynne.bojsen.faartoft@natmus.dk